Diari Oficial de la Generalitat Valenciana


Sumari del DOGV 9942, del 23-09-2024 (2024/9090)

RESOLUCIÓ de 3 de setembre de 2024, per la qual es proveïxen, pel sistema de lliure designació, els llocs de treball anunciats en la convocatòria 121/2024, de 10 de juliol de 2024.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9090

CVE
:   ZHNO-C-5439-1859

Data del document
:   03-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, així com els informes d'idoneïtat de la Subsecretaria de la Conselleria d'Hisenda, Economia i Administració Pública per a la provisió, corresponent a la convocatòria 121/2024 (DOGV núm. 9891, 12.07.2024), pel procediment de lliure designació, dels llocs de treball següents:

27524 cap del Servici de Contractació

39143 cap del Servici de Contractació de les TIC

Vistes les sol·licituds presentades al lloc 27476 i analitzades les funcions d'este, es considera que, una vegada s'ha constatat que les persones candidates als llocs respectius complixen els requisits exigits en la convocatòria, la candidatura que garantix de manera més idònia la cobertura adequada del lloc per l'historial professional de competències i capacitats aportat, així com les seues aptituds professionals i el coneixement de l'estructura, l'organització i el funcionament de la Conselleria d'Hisenda, Economia i Administració Pública, és la constituïda per Ana M. Jerez Méndez, que en l'actualitat exercix les funcions del lloc 27046 amb caràcter provisional.

Vistes les sol·licituds presentades al lloc 39429 i analitzades les funcions d'este, es considera que, una vegada s'ha constatat que les persones candidates als llocs respectius complixen els requisits exigits en la convocatòria, la candidatura que garantix de manera més idònia la cobertura adequada del lloc per la seua aptitud professional, posada de manifest en els mèrits al·legats en el seu currículum, així com la seua experiència laboral acreditada en el full de dades del Registre de personal, així com la seua formació, és la constituïda per Diego Bonet Mora, que en l'actualitat exercix les funcions del lloc 39296 amb caràcter provisional.

De conformitat amb el que es disposa en l'article 115 de la Llei 4/2021, de 16 d'abril, de funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribuïx l'art 115.1 de la Llei 4/2021, de 16 d'abril, de funció pública valenciana,

RESOLC

Nomenar Ana M. Jerez Méndez, amb NRP \*\*\*9481\*\*\*, funcionària de carrera del cos superior d'administració A1-01, per al lloc de treball 27397, cap del Servici de Contractació, grup A1, classificació F A1 28 E050, sector general.

Nomenar Diego Bonet Mora, amb NRP \*\*\*5801\*\*\*, funcionari de carrera del cos superior d'administració A1-01, per al lloc de treball 39809, cap del Servici de Contractació de les TIC, grup A1, classificació F A1 28 E050, sector general.

El cessament en el lloc de treball actual es produirà d'ofici el dia que es publique la present resolució. La presa de possessió en la nova destinació es produirà l'endemà del cessament.

Contra la present resolució, que posa fi a la via administrativa, s'hi podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del jutjat contenciós administratiu de València, o davant del jutjat contenciós administratiu de la circumscripció en què el demandant tinga el domicili, en el termini de dos mesos comptats des de l'endemà de la notificació. Tot això, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que s'utilitze qualsevol altra via que es considere oportuna.

  

València, 3 de setembre de 2024

(p. d. Resolució 12.02.2024; DOGV 9792, 20.02.2024)

Carlos Pablo Gracia Calandín

Sotssecretari